joelniklaus/EU_Wikipedias huggingface dataset:
Adrian Gaxha

Adrian Gaxha (; g. 1984 m. vasario 13 d. Skopjė) – albanų kilmės Makedonijos dainininkas, dainų autorius ir įrašų prodiuseris.

Debiutavo 2001 metais Albanijos populiariosios muzikos festivalyje Nota Fest, kuriame jis užėmė pirmąją vietą. Per trumpą laiką Adrian tapo vienu populiariausių dainininkų Makedonijoje ir Albanijoje. Iki šiol atlikėjas įrašė keturis albumus: tris albanų ir vieną – makedonų kalbomis.

2006 metais su Esma Redžepova Makedonijos „Eurovizijos“ atrankos finale su kūriniu „Ljubov e…“ užėmė antrą vietą.

2008 m. „Eurovizijos“ dainų konkurse su Tamara Todevska ir Vrčak atlikę dainą „Let Me Love You“ pusfinalyje užėmė 10 vietą, surinkę 64 taškus.

Atlikėjas du kartus dalyvavo Albanijos muzikos konkurse Kënga Magjike – 2010 ir 2012 metais.

Diskografija

Albumai 
 Thuaj Mamit
 300 Godini (2008)
 E Brenduar (2010)

Singlai 
 „Vo Ime Na Ljubovta“ (Tamara Todevska, Vrčak & Adrian Gaxha)
 „Sa Sexy“
 „Недопирлива“ (su Vrčak)
 „Токсичнa“ (su Vrčak & Robert Bilbilov)
 „Ti Tani“ (su Snow Black)
 „Skandali“
 „Заробена“ (Ohridfest 2009)
 „Ngjyra e Kuqe“
 „Kjo zemër“
 „Oj ti cike“

Nuorodos 
 Atlikėjo svetainė – gaxha.com
 Daina Let Me Love You (2008 m.)

|-

Šiaurės Makedonijos atlikėjai
Pop atlikėjai
Šiaurės_Makedonijos atstovai Eurovizijoje
2008 m. Eurovizijos dalyviai
Nokia 7100 Supernova

Nokia 7100 Supernova  – „Nokia“ telefonas, išleistas 2009 metų lapkritį, šiuo metu nebegaminamas. Šis telefonas yra vienas pirmųjų, kuriems „Nokia“ pritaikė WAP 1.1 naršyklę.

Specifikacijos 

 Ryšio technologija: GSM
 Matmenys: 98 x 48,4 x 15 mm
 Svoris: 103,5 g
 SIM kortelės tipas: Mini-SIM
 Ekrano dydis: 2 coliai
 Ekrano rezoliucija: 240x320 pikselių
 Atmintis: ~10 MB
 Kamera: priekinė, 1,3 MP; nuotraukos dydis – 1280x1024 pikselių
 Filmavimas: 128x96 pikselių, 7 kadrai per sek.
 WLAN: ne
 GPRS: taip
 Bluetooth: taip, v2.0
 GPS: ne
 Radijas: stereo FM radijas su RDS; transliacijų įrašymo galimybė
 USB: ne

Šaltiniai 

(anglų k.) Nokia 7100 charakteristikos, GSMArena.com
Mobilieji telefonai
Vrčak

Rade Vrčakovski (; g. 1980 m. lapkričio 17 d. Skopjė), geriau žinomas sceniniu vardu Vrčak () – makedonų pop ir repo muzikos atlikėjas, dainų autorius.

Biografija 

Gimė 1980 m. lapkričio 17 d. Skopjėje. Užaugo muzikų šeimoje, nuo mažens dalyvaudavo muzikos konkursuose. Jo karjera prasidėjo 1999 metais, jam gyvenant JAV. Tais metais atlikėjas išleido pirmąją dainą „I povtorno sam“ (И повторно сам). Vėliau jis išleido debiutinį albumą „Kako da pobegnam od sé“.

2001 metais Vrcak dalyvavo vietos muzikos konkurse „Makfest“. Kartu su Andrijana Janevska duetu atlikę dainą „Den po den“ (Ден по ден), kurios tekstą parašė pats Vrčak, liko antroje vietoje. 2004 m. vėl dalyvavo šiame konkurse, šį kartą su Robert Bilbilov. Daina „Tajnite angeli“ (Тајните ангели) užėmė trečiąją vietą. Vrčak yra žinomas kaip dainos „Ninanajna“, su kuria 2006 metais Elena Risteska atstovavo Makedonijai 2006 m. „Eurovizijos“ dainų konkurse, žodžių autorius. Antrasis Vrčak albumas „Vo Tvoeto Srce“, išleistas 2006 metais, sulaukė didžiulės sėkmės Makedonijoje, tais metais buvo vienas labiausiai parduodamų albumų šalyje.

2008 m. „Eurovizijos“ dainų konkurse su Tamara Todevska ir Adrian Gaxha atlikę dainą „Let Me Love You“ pusfinalyje užėmė 10 vietą, surinkę 64 taškus. Trio nepateko į finalą dėl naujai įvestos taisyklės, kai į finalą patenka tik 9 dalyviai, sulaukę didžiausio žiūrovų palaikymo, o dešimtą dalyvį renka specialiai tam sudaryta žiuri. Daina buvo įrašyta 6 skirtingomis kalbomis, visoms versijoms sukurti vaizdo klipai.

Diskografija

Albumai 
 Kako Da Pobegnam Od Sè (1999)
 Vo Tvoeto Srce (2006)
 Na sedmo nebo (2009)

Nuorodos 
 Daina Let Me Love You (2008 m.)

|-

Šiaurės Makedonijos atlikėjai
Pop atlikėjai
Šiaurės_Makedonijos atstovai Eurovizijoje
2008 m. Eurovizijos dalyviai
Gelsvasis pūkelis

|-----
| align="left" |• Pseudognaphalium luteoalbum(L.) Hilliard, B.L.Burtt}}

Gelsvasis pūkelis (Gnaphalium luteoalbum) – astrinių (Asteraceae) šeimos pūkelių (Gnaphalium) genties augalų rūšis, paplitusi visuose žemynuose. Laikoma, kad Šiaurės ir Pietų Amerikoje ji yra atvežtinė. Lietuva yra šiaurrytiniame arealo pakraštyje.

Įrašytas į Lietuvos raudonąją knygą.

Vietiniai pavadinimai:

Biologija 

Tai vienmetis, kartais daugiametis žolinis augalas, 10–60 cm aukštį siekiančiais stačiais, dažniausiai tik viršūnėje šakotais stiebais. Lapai pailgi, lancetiški, pusiau apimantys stiebą, pražangūs. Visas augalas pasidengęs pilkais pūkeliais. Smulkūs žiedai gelsvai balti, vystosi viršūnėse. Čia graižai susitelkę į tankias krūveles skėtiškose šluotelėse. Vainikėlis oranžinis arba gelsvai baltas. Žydi birželio–spalio mėnesiais. Sėklos pailgos, cilindriškos, 0,5–0,75 mm ilgio, rusvos su baltais taškeliais.

Taksonomija 

Šią rūšį 1753 m. pirmą kartą aprašė Carl von Linné veikale „Species plantarum“, pavadindamas Gnaphalium luteo-album (vėliau rašyboje atsisakyta brūkšnelio). 1829 m. botanikas Ludwig Reichenbach rūšį priskyrė Helichrysum genčiai, tačiau šis vardas nebuvo pripažintas, ir rūšis iki 1981 m. išliko Gnaphalium, kol botanikai Olive Mary Hilliard ir Brian Burtt jos nepervedė į Pseudognaphalium. 

2004 m. tiriant Helichrysum ir giminingų genčių filogenetinius ryšius paaiškėjo, kad ši rūšis išsivysčiusi iš Helichrysum. To pasėkoje buvo atgaivintas seniai užmirštas L. Reichenbach suteiktas pavadinimas. Vėlesni tyrimai rodė, jog visos tikrintos Pseudognaphalium rūšys kilusios iš Helichrysum kaip ir Anaphalis.

Populiacija Lietuvoje 

Lietuvoje gelsvasis pūkelis – labai retai pasitaikantis augalas. Nuo 2000 m. įrašytas į Raudonąją knygą.

Žinomos kelios radavietės prie Nemuno, ruože tarp Kauno ir Druskininkų. Dažniausiai stiprios erozijos veikiamuose upės šlaituose gelsvasis pūkelis nespėja įsitvirtinti, o kiek lėkštesniuose netrunka įsigalėti daugiamečiai augalai, formuojantys velėną.

Šaltiniai 

Astriniai
Dožd

Dožd (, lietus) – nepriklausomas Rusijos TV kanalas, valdomas to paties pavadinimo holdingo. Kanalas rodo naujienų, kultūros, politikos, verslo ir dokumentikos laidas. Dauguma kanalo transliacijų vyksta gyvai.

Kanalui vadovauja Natalija Sindejeva.

Kanalo tinklalapyje talpinamos visos rodomos laidos, pilnos jų versijos yra apmokestintos.

Po 2022 m. kovo 1 d. Rusijos informacijos ir žurnalistikos priežiūros institucijos Roskomnadzor suvaržymų ir informacijos cenzūros apie 2022 m. karinę Rusijos agresiją Ukrainoje, TV kanalas nutarė laikinai sustabdyti savo veiklą. Paskutinė kanalo transliacija įvyko kovo 3 d. Paskutinės laidos pabaigoje buvo rodomas baletas „Gulbių ežeras“. Tai įvyko ir 1991 m. pučo metu, kai naujienų kanalai, protestuodami prieš cenzūrą, rodė šį baletą.

2022 m. birželio 6 d. Latvijos nacionalinė elektroninės žiniasklaidos taryba suteikė licenciją „Dožd“ kanalo transliacijai iš šios šalies. Transliacijos atnaujintos 2022 m. liepos 18 d. Ruošiantis transliacijų atnaujinimui kanalas įsteigė studijas Rygoje, Amsterdame, Tbilisyje ir Paryžiuje.

Šaltiniai

Nuorodos 
 Oficialus TV kanalo tinklalapis

Televizijos kanalai
Rusijos žiniasklaida
Šanchajaus Džo

Šanchajaus Džo () – 1973 m. Italijoje sukurtas vesternas.

Turinys 

Kinietis Čenas atvyksta į JAV, norėdamas įgyvendinti savo svajonę tapti kaubojumi, tačiau susiduria su Laukinių Vakarų realybe: čia niekas nenori samdyti azijiečio arba elgiasi su juo kaip su vergu, kiekviena proga mėgindami jį apgauti. Nepaisant to, Čenas, visų vadinamas Šanchajaus Džo, bet kokiomis aplinkybėmis stengiasi išlikti teisingas ir garbingas. Po to, kai išlaisvina būrį meksikiečių, nelegaliai pervestų per sieną, kad vėliau dirbtų vergiškomis sąlygomis, jis užsitraukia vietinio žemvaldžio nemalonę. Ketvertas nusamdytų garsiausių Laukinių Vakarų žudikų pradeda Šanchajaus Džo medžioklę...

Pagrindiniai aktoriai 
 Aktorius – vaidmuo
 Chen Lee – Šanchanaus Džo / Čenas Hao
 Klaus Kinski – Skalpelis Džekas
 Gordon Michell – Duobkasys Semas
 Claudio Undari – Kanibalas Pedras
 Carla Romanelli – Kristina
 Piero Lulli – Stenlis Spenceris
 Carla Mancini

1973 filmai
Italijos filmai
Vesternai
Drūtasis vijukas

Drūtasis vijukas (Vertigo moulinsiana) – pilvakojų moliuskų (Gastropoda) suktenių (Vertiginidae) šeimos rūšis. Paplitęs Pietų Europoje nuo Pirėnų iki Užkaukazės, šiaurėje – iki Didžiosios Britanijos šiaurės, taip pat Danijoje, Švedijoje.

Drūtasis vijukas įrašytas Lietuvos raudonojoje knygoje kaip saugoma reta rūšis, kurios populiacijų mažai dėl biologinių ypatybių. Taip pat įtrauktas į Europos bendrijos svarbos gyvūnų ir augalų rūšių sąrašą.

Biologija ir ekologija 

Moliuskas gyvena eutrofinių ežerėlių liūnuose su aukštaisiais hidrofitiniais augalais, taip pat didelių ežerų nendrynuose (Phragmitetum communis ir Thelypteridi–Phragmitetum) ir didžiuosiuose viksvynuose (ajerynai Aceretum calami). Drūtasis vijukas aptinkamas ant nendrių, viksvų, viksvameldžių stiebų (maždaug iki 60 cm aukščio). Taip pat randamas tarp minėtų augalų atliekų prie žemės, kur labai drėgna ar net  telkšo vanduo. Aktyvus lyjant lietui ir po lietaus – tuomet lipa augalų stiebais ir lapais. Ant vieno stiebo galima surasti iki 4–5 individų. Minta mikroflora – bakterijomis ir grybais. Žiemoja arti žemės, tarp augalų lapų.

Drūtojo vijuko kriauklė yra 2,2-2,7 mm aukščio ir 1,3-1,6 mm pločio, kiaušiniškos formos, blizgi, nuo tamsiai rusvos iki gelsvos spalvos, 4 vijų. Kriauklės landoje 4 dantukai, kurių mažesnių gali būti ir daugiau, skirtų sutrukdyti patekti plėšrūnams, pvz., grobuoniškų vabzdžių lervoms.

Populiacija Lietuvoje 

Lietuvoje ši vijukinių (sukteninių) rūšis į Raudonąją knygą įtraukta 2003 m.

Moliuskų aptikta 1937 m. Alytaus rajone – Metelytės upelyje prie Buckūnų  kaimo ir pietiniame Obelijos ežero gale prie Maušės pelkių pakraščio. 1945 m. rastas 1 individas Vaickūnų upelio pakraštyje prie pietinio Metelio ežero galo. 2001–2005 m. duomenimis, didesnės populiacijos gyvuoja Buckūnuose prie Metelio ežero ir Cigoniškėse prie Obelijos ežero. Kitos radavietės – Juodeliuose prie Skaistelių ežero (Kalvarijos sav.), Deguliuose prie Kigio ir Kigelio ežerų (Utenos raj.) ir prie Rūžo ežero (Ignalinos raj.). 

Moliuskų išlikimui grėsmę kelia natūrali buveinių kaita (užžėlimas krūmais, medžiais), hidrologinio režimo kitimas, cheminė tarša, įvairūs staigūs gyvenamosios aplinkos pokyčiai.

Kitos saugomos vijukinių rūšys, įtrauktos į Lietuvos raudonąją knygą:
 Keturdantė suktenė (Vertigo geyeri)
 Mažasis vijukas (Vertigo angustior)

Šaltiniai

Nuorodos 

 (animalbase)
 (arkive) 
  (faunaerg)
  (eol)
 

Pilvakojai
Žmonės (žurnalas)

Žmonės – lietuviškas savaitinis žurnalas, leidžiamas nuo 2000 m.

Žurnale rašoma apie Lietuvos ir užsienio televizijos ir kino „žvaigždžių“, menininkų, sportininkų, politikų, verslininkų, pramogų pasaulio atstovų ir kitų žymių žmonių gyvenimą. Taip pat – apie savaitės renginius, koncertus, vakarėlius, šventes ir pristatymus. Žurnalas leidžiamas kiekvieną ketvirtadienį. Nuo 2005 m. leidžiama ir elektroninė žurnalo versija. Leidėjas: UAB „Media bitės“. 

4 metus nuo 2017 m. iki 2020 m. rengė „Žmonės“ apdovanojimus muzikos, kino, televizijos, socialinių tinklų ir stilingiausių srityse žvaigždėms.

Redaktoriai 
 Gitana Bukauskienė

Nuorodos 
 Oficiali svetainė

Žmonės
Symphonica

Symphonica – šeštasis studijinis ir pirmasis koncertinis britų atlikėjo George Michael albumas, išleistas 2014 m. kovo 14 d. Tai – pirmasis atlikėjo studijinis albumas per dešimt metų, kadangi paskutinis, „Patience“, buvo išleistas 2004 m.

Dauguma albumo dainų įrašytos gyvai, atlikėjo koncertų metu 2011–2012 metais. Šešios dainos yra kurtos paties Micheal, kitos – kitų grupių bei atlikėjų koveriai. Albumas debiutavo pirmoje Jungtinės Karalystės albumų topo vietoje.

Dainų sąrašas 

2014 albumai
Elbow

Elbow – britų alternatyvaus roko grupė iš Berio. Ją sudaro Guy Garvey (vokalas, gitara), Richard Jupp (būgnai, perkusija), Craig Potter (klavišiniai, pianinas), Mark Potter (gitara, papildomi vokalai) bei Pete Turner (bosinė gitara, papildomi vokalai). Grupė šia sudėtimi groti pradėjo jau 1990 m., tačiau 1997 m. pasivadino „Elbow“ pavadinimu. Iš viso grupė yra išleidusi septynis studijinius albumus. Naujausiasis, „Little Fictions“, buvo išleistas 2017 m. vasarį.

Diskografija 
 Asleep in the Back (2001)
 Cast of Thousands (2003)
 Leaders of the Free World (2005)
 The Seldom Seen Kid (2008)
 Build a Rocket Boys! (2011)
 The Take Off and Landing of Everything (2014)
 Little Fictions (2014)
Giants of All Sizes (2019)

Anglijos roko atlikėjai
Alternatyvaus roko atlikėjai
Indie rock atlikėjai
The Take Off and Landing of Everything

The Take Off and Landing of Everything – šeštasis studijinis britų alternatyvaus roko grupės „Elbow“ albumas, išleistas 2014 m. kovo 10 d. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje.

Dainų sąrašas 

2014 albumai
G I R L

G I R L – antrasis studijinis amerikiečių atlikėjo Pharrell Williams albumas, išleistas 2014 m. kovo 3 d. Tai – pirmasis atlikėjo albumas nuo 2006 m. išleisto „In My Mind“. Šiame albume kartu dainas atlieka tokie atlikėjai bei grupės, kaip Justin Timberlake, Miley Cyrus, Daft Punk ir Alicia Keys.

Albumas susilaukė teigiamų kritikų įvertinimų ir debiutavo pirmoje vietoje dvylikoje pasaulio šalių, o dar septyniolikoje pateko į dešimtuką. Pirmasis albumo singlas „Happy“ (iš filmo „Bjaurusis aš 2“ garso takelio) tapo itin populiariu visame pasaulyje, jo buvo parduota virš 12 milijonų kopijų.

Darbo sąrašas 

2014 albumai
Erich Hamann

Erich Hamann (1880 m. sausio 6 d. Klaipėdoje – 1949 m. gruodžio 20 d. Berlyne) – verslininkas, konditerius.

Biografija 

Gimė 1880 m. sausio 6 d. Klaipėdoje, jūrininko šeimoje. 1912 m. Berlyne atidarė šokolado gamyklą ir parduotuvę. Klestėjimo laikais mieste veikė 8 parduotuvės. Mirė 1949 m. gruodžio 20 d. Berlyne nuo insulto, jo verslą perėmė žmona Ana (1877–1964). Iki šių dienų šokoladinių prekių su nuo senų laikų išlaikytų įpakavimo dizainu galima įsigyti įvairiuose prekybos centruose ar specializuotose šokolado parduotuvėse.

Nuorodos

 Erich Hamann įmonės tinklalapis
 Šokolado parduotuvė Berlyne

Mažosios Lietuvos asmenybės
Vokietijos verslininkai
Elivelton Ribeiro Dantas

Eliveltonas Ribeiras Dantašas, o trumpai Eliveltu (g. 1992 m. sausio 2 d.) – Brazilijos futbolininkas.

Karjera 
Kilęs iš nedidelio Holambra kaimelio San Paulo valstijoje jaunystėje Elivelto žaidė Brazilijos grando „Flamengo“ jaunimo komandoje, o vėliau rungtyniavo savo gimtosios šalies „Imperial club“ ir „Cabofriense“ komandose.

2014 m. prisijungė prie Ekrano komandos, kur labai greitai tapo tikru komandos lyderiu per sezoną įmušdamas 13 įvarčių ir atlikdamas 3 rezultatyvius perdavimus. Per 2014 m. sezoną visuose turnyruose sužaidęs 37 rungtynes įmušė 13 įvarčių.

2015 m. tapo pirmuoju Vilniaus Žalgirio naujoku  ir jau debiutiniuose rungtynėse prieš Utenos Utenį pasižymėjo dubliu. Tris sezonus atstotvavo Žalgirio klubui. Rungtyniaudamas „Žalgiryje“ brazilas du kartus tapo Lietuvos čempionu bei po tris kartus iškovojo LFF taurę ir Supertaurę.

Išvykęs iš Lietuvos rungtyniavo Izraelio Petah Tikvos „Maccabi“, Rygos FK RFS, Kazachstano „Taraz“ bei Uzbekistano „Sogdiana“ komandose.

2020 m. rugpjūčio mėn. pranešta, kad tapo FK Panevėžys žaidėju. A lygoje debiutavo 2020 m. rugsėjo 27 d. prieš FK Žalgiris. 2020 m. spalio 3 d. pasižymėjo įvarčiu į FK Sūduva vartus. 2020 m. A lyga pirmenybėse sužaidė tris rungtynes ir pasižymėjo vienu įvarčiu.

LFF taurės 2021 m. turnyre aštuntfinalio rungtynėse prieš Kauno Žalgirį, kurios įvyko 2021 m. birželio 16 d., įmušė baudinį baudinių serijoje ir svarbiai prisidėjo, kad FK Panevėžys patektų į kitą etapą.

2021 m. rugpjūčio 13 d. rungtynėse prieš „Bangos“ klubą 44 min. realizavo 11 metrų baudinį ir padidino panevėžiečių persvarą iki 2:0. Galutinis rungtynių rezultatas 3:1.

2021 m. rugsėjo 15 d. pelnė įvartį rungtynėse prieš FK Žalgiris ir išlygino rezultatą (1:1). Galutinė baigtis 1:1.

2021 m. gruodžio mėn. pratęsta sutartis su klubu.

2022 m. balandžio 9 d. pelnė įvartį A lygos rungtynėse prieš „Jonavos“ klubą.

2022 m. balandžio 16 d. pelnė įvartį rungtynėse prieš FA Šiauliai.

Statistika 
 A lygos statistika

Spalvų reikšmės: 
 Ekipa žaidė A lygoje;

Pasiekimai 
 su „Žalgiris“
 du kartus tapo Lietuvos čempionu (2015 ir 2016 m.);
 tris kartus iškovojo LFF taurę (2015, 2016 m. pavasarį ir 2016 m. rudenį);
 tris kartus iškovojo Supertaurę (2015, 2016, 2017 m.).

 su FK Panevėžys
 LFF taurės laimėtojas: 2020 m.
 LFF taurės finalininkas: 2021 m.

Šaltiniai

Nuorodos 
 alyga.lt svetainė
 SOCCERWAY
 Transfermarkt
 lietuvosfutbolas.lt
 Globalsportsarchive

Brazilijos futbolininkai
Užsienio futbolininkai Lietuvos komandose
Leninas (reikšmės)

Leninas gali reikšti:
 Leninas – Rusijos revoliucionierius, Bolševikų partijos lyderis, Tarybų Sąjungos įkūrėjas ir pirmasis Tarybų Sąjungos premjeras;
 Leninas – Tarybų Sąjungos atominis ledlaužis;
 Leninas – ketvirtasis grupės Žas albumas.
Dogma (filmas)

Dogma – 1999 m. sukurta fantastinė nuotykių komedija.

Pagrindiniai aktoriai 
 Aktorius – vaidmuo
 Ben Affleck – angelas Bartlbis
 Matt Damon – angelas Lokis
 Linda Fiorentino – Betani Sloun
 Salma Hayek – Serendipė
 Jason Lee – Azraelis
 Jason Mewes – Džėjus
 Alan Rickman – Metatronas
 Chris Rock – Rufusas
 Alanis Morissette – Dievas

Turinys 

Angelai Bartlbis ir Lokis, kažkada nepaklusę Dievui, buvo ištremti į Žemę, tačiau dabar jiems atsirado galimybė grįžti į dangų. Bėda ta, kad toks poelgis sunaikintų visą žmoniją, tačiau angelams tai nei motais – jie nori pagaliau grįžti namo.

Jiems sutrukdyti suburiama komiška komanda: dėl to, kad yra juodaodis, Biblijoje nepaminėtas tryliktasis apaštalas, abortų klinikoje dirbanti tolima Kristaus giminaitė, mūza, dirbanti striptizo šokėja ir kiti komiški personažai…

1999 filmai
JAV filmai
Fantastiniai filmai
Komedijos
Katy B

Kathleen Anne Brien (g. 1989 m. gegužės 8 d.), geriau žinoma kaip tiesiog Katy B – britų atlikėja ir dainų autorė. Prieš pasivadinant Katy B, atlikėja vadinosi Baby Katy. Savo pirmąjį singlą išleido 2010 m. Tais pačiais metais baigė populiariosios muzikos studijas „Goldsmiths“ universitete Londone. 2011 m. išleido savo debiutinį albumą „On a Mission“ ir buvo nominuota „Mercury“ apdovanojimui už geriausią albumą. Naujausiasis atlikėjos albumas, „Little Red“, buvo išleistas 2014 m. ir debiutavo pirmoje vietoje Jungtinėje Karalystėje.

Diskografija 
 On a Mission (2011)
 Little Red (2014)

Nuorodos 
 

Jungtinės Karalystės atlikėjai
Little Red

Little Red – antrasis studijinis britų atlikėjos Katy B albumas, išleistas 2014 m. vasario 7 d. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje, tapdamas pirmuoju Katy B albumu, pasiekusiu pirmąją vietą.

Dainų sąrašas 

2014 albumai
Bombay Bicycle Club

Bombay Bicycle Club – britų indie rock grupė iš Londono, susikūrusi 2005 m. Didžiąją dalį grupės garso sudaro gitaros, grupė nevengia eksperimentuoti su įvairiais kitais žanrais, kaip pavyzdžiui folk, pasaulio etnine muzika bei elektronine muzika. Grupė pirmą kartą daugiau dėmesio sulaukė laimėjusi konkursą ir gavusi galimybę būti pirmąją grupe, grojusia 2006 m. vykusiame „V Festival“ festivalyje. Neilgai trukus, jie išleido du EP bei debiutinį singlą „Evening/Morning“. Šiuo metu „Bombay Bicycle Club“ yra išleidę keturis studijinius albumus. Naujausiasis, „So Long, See You Tomorrow“, buvo išleistas 2014 m. vasarį ir debiutavo pirmoje vietoje Jungtinėje Karalystėje.

„Bombay Bicycle Club“ buvo pirmoji grupė, grojusi istorinėje „Earls Court“ arenoje Londone, kadangi po koncerto pradėti arenos nugriovimo darbai. Koncerto metu, kartu su grupe grupės „Pink Floyd“ dainą „Wish You Were Here“ atliko gitaristas David Gilmour.

Grupės nariai 
 Jack Steadman (vokalas, gitara, pianinas)
 Jamie MacColl (gitara)
 Suren de Saram (būgnai)
 Ed Nash (bosinė gitara)

Diskografija 
 I Had the Blues But I Shook Them Loose (2009)
 Flaws (2010)
 A Different Kind of Fix (2011)
 So Long, See You Tomorrow (2014)

Nuorodos 
 

Anglijos roko atlikėjai
Indie rock atlikėjai
So Long, See You Tomorrow

So Long, See You Tomorrow – ketvirtasis studijinis britų indie rock grupės „Bombay Bicycle Club“ albumas, išleistas 2014 m. vasario 3 d. Albumas pavadintas Viljamo Maksvelo (William Maxwell) novelės garbei. Albume skambanti muzika kiek skiriasi nuo ankstesnių grupės įrašų, joje dar labiau naudojama elektronika, taip pat gausu rytų šalių įtakos, kadangi grupės lyderis Jack Steadman albumą parašė keliaudamas po Indiją, Japoniją ir Turkiją. Albumo įrašyme dalyvavo daugiau instrumentų, tačiau mažiau gitarų. Albumas susilaukė teigiamų kritikų įvertinimų, taip pat debiutavo pirmoje Jungtinės Karalystės albumų topo vietoje, tapdamas pirmuoju grupės albumu, pasiekusiu pirmąją vietą.

Dainų sąrašas 

2014 albumai
You Me at Six

You Me at Six – britų roko grupė iš Veibridžo. Grupė susikūrė 2004 m. ir išgarsėjo 2008 m. išleidusi debiutinį albumą „Take Off Your Colours“. Iš viso grupė yra išleidusi keturis studijinius albumus. Naujausiasis, „Cavalier Youth“, buvo išleistas 2014 m. sausį ir pasiekė pirmąją vietą Jungtinės Karalystės albumų tope.

Grupės nariai 

Dabartiniai nariai
 Josh Franceschi – vokalas (2004-dabar)
 Max Helyer – gitara, papildmi vokalai (2004-dabar)
 Chris Miller – gitara (2004-dabar)
 Matt Barnes – bosinė gitara (2004-dabar)
 Dan Flint – būgnai, perkusija, semplinimas (2007-dabar)

Buvę nariai
 Joe Philips – būgnai, perkusija (2004–2007)

Diskografija 
 Take Off Your Colours (2008)
 Hold Me Down (2010)
 Sinners Never Sleep (2011)
 Cavalier Youth (2014)

Nuorodos 
 

Anglijos roko atlikėjai
Alternatyvaus roko atlikėjai
Pop punk atlikėjai
Cavalier Youth

Cavalier Youth – ketvirtasis studijinis britų alternatyvaus roko grupės „You Me at Six“ albumas, išleistas 2014 m. sausio 27 d. Pirmasis albumo singlas „Lived a Lie“ buvo išleistas 2013 m. rugsėjo 2 d. ir taip pat pasirodė žaidime „FIFA 14“. Albumas susilaukė teigiamų kritikų įvertinimų ir debiutavo pirmoje Jungtinės Karalystės albumų topo vietoje, tapdamas pirmuoju grupės albumu, pasiekusiu pirmąją vietą.

Dainų sąrašas 

2014 albumai
Halcyon

Halcyon – antrasis studijinis britų atlikėjos Ellie Goulding albumas, išleistas 2012 m. spalio 5 d. Albumas susilaukė teigiamų kritikų įvertinimų ir debiutavo antroje Jungtinės Karalystės topo vietoje. Tačiau 2014 m. sausį albumas pasiekė pirmąją vietą ir tapo atlikėjos antruoju albumu, pasiekusiu pirmąją vietą.

Dainų sąrašas 

2012 albumai
Vytautas Grigaravičius

Vytautas Grigaravičius (g. 1957 m. kovo 6 d. Alytuje) – buvęs generalinis policijos komisaras, Lietuvos ir Alytaus miesto politinis veikėjas.

Biografija 
1976 m. baigė Alytaus 1-ąją vidurinę mokyklą, 1978 m. Kauno specialiąją milicijos mokyklą. Nuo 1978 m. Kauno miesto kriminalinės paieškos nepilnamečių reikalų inspektorius, kriminalinės paieškos inspektorius.

1980 m. grįžo į Alytų. Iki 1984 m. Alytaus apylinkės inspektorius, kriminalinės paieškos inspektorius, vyresnysis inspektorius. 1987 m. baigė Minsko aukštosios milicijos mokyklos Vilniaus fakultetą (dab. MRU), įgijo teisininko specialybę. Nuo 1990 m. Alytaus miesto ir rajono vidaus reikalų skyriaus viršininkas, policijos komisariato vyresnysis komisaras (įstaigos vadovas). Maskvoje, Vidaus reikalų ministerijos akademijoje, baigė aukštuosius vadovų kursus. Mykolo Romerio universitete studijavo vadybą ir informacines technologijas, įgijo magistro laipsnį.

Nuo 1999 m. Policijos departamento prie Vidaus reikalų ministerijos Kriminalinės policijos Organizuoto nusikalstamumo tyrimo tarnybos vyriausiasis komisaras, Kriminalinės policijos vyriausiasis komisaras, Lietuvos policijos generalinio komisaro pavaduotojas. 2001–2008 m. Lietuvos policijos generalinis komisaras.  Iš valstybės tarnybos pasitraukė po 2007 m. lapkričio 7 d. neblaivaus policininko Sauliaus Pauliko sukeltos avarijos. Nuo 2008 m. saugos paslaugas teikiančios UAB „AS Double Invest“ direktorius.  2015 m. kovo mėn. vykusiuose savivaldybių tarybų rinkimuose išrinktas Alytaus miesto savivaldybės meru (visuomeninis rinkimų komitetas „Alytaus piliečiai“).

Įvertinimas 
 1991 m. Vyčio kryžiaus 5 laipsnio ordinas 
 1992 m. Sausio 13-osios atminimo medalis 
 2002 m. Vyčio Kryžiaus ordino Komandoro kryžius 
 2008 m. Estijos Erelio kryžiaus III laipsnio ordinas

Šaltiniai

Nuorodos 
 http://www.vytautasgrigaravicius.lt/

Lietuvos policijos generaliniai komisarai
Alytaus politikai
Alytaus merai
Garth Brooks

Troyal Garth Brooks (g. 1962 m. vasario 7 d.) – amerikiečių kantri atlikėjas bei dainų autorius. Per savo karjerą atlikėjas kol kas yra išleidęs devynis studijinius albumus, iš kurių naujausiasis, „Man Against Machine“, buvo išleistas 2014 m. lapkritį. 2013 m. gegužę vien JAV buvo parduota virš 68 milijonų Brooks įrašų, todėl Brooks yra antras geriausiai parduodamas atlikėjas JAV, atsiliekantis tik „The Beatles“. Atlikėjas visame pasaulyje yra pardavęs virš 190 milijonų įrašų ir yra vienas geriausiai parduodamų muzikantų.

Nuo 2001 m. iki 2009 m. atlikėjas buvo baigęs savo muzikinę karjerą, tačiau 2005 m. sugrojo keletą koncertų ir 2009 m. vėl grįžo į muzikinį pasaulį.

Diskografija 
Studijiniai albumai
 1989: Garth Brooks
 1990: No Fences
 1991: Ropin' the Wind
 1992: The Chase
 1993: In Pieces
 1995: Fresh Horses
 1997: Sevens
 1999: Garth Brooks in…. The Life of Chris Gaines
 2001: Scarecrow
 2005: The Lost Sessions
 2014: Man Against Machine

Dainų rinkiniai ir koncertiniai albumai
 1994: The Garth Brooks Collection
 1994: The Hits
 1998: Double Live
 2007: The Ultimate Hits
 2013: Blame It All on My Roots: Five Decades of Influences

Nuorodos 
 

JAV dainininkai
Kantri atlikėjai
Blame It All on My Roots: Five Decades of Influences

Blame It All on My Roots: Five Decades of Influences – amerikiečių kantri atlikėjo Garth Brooks dainų rinkinys, išleistas 2013 m. lapkričio 28 d. Rinkinį sudaro šeši diskai, kuriuose yra 77 dainos – keturi diskai yra atlikėjo atliekami koveriai, o kiti du – perleistas geriausių dainų rinkinys „The Ultimate Hits“. Taip pat buvo pridėti 33 vaizdo klipai bei pilnas koncertas Las Vegase. Allbumas debiutavo pirmoje „Billboard 200“ topo vietoje.

Dainų sąrašas 

2013 albumai
Midnight Memories

Midnight Memories – trečiasis studijinis britų–airių grupės „One Direction“ albumas, išleistas 2013 m. lapkričio 25 d. Albumas susilaukė skirtingų kritikų nuomonių, taip pat debiutavo pirmoje JAV „Billboard 200“ topo vietoje, kurioje išbuvo savaitę. Albumas tapo geriausiai parduodamu 2013 m. albumu, kadangi buvo parduota virš keturių milijonų kopijų.

Dainų sąrašas 

2013 albumai
One Direction albumai
Big Sean

Sean Michael Leonard Anderson (g. 1988 m. kovo 25 d.), geriau žinomas kaip Big Sean – amerikiečių reperis iš Detroito. Atlikėjas išgarsėjo, kai 2005 m. kitas garsus hiphopo atlikėjas Kanye West išgirdo jį improvizuojant. Po dvejų metų, Big Sean pasirašė kontraktą su West įrašų kompanija „GOOD Music“. Išleidus keletą įrašų rinkinių (mixtapes), 2011 m. buvo išleistas debiutinis atlikėjo albumas „Finally Famous“. 2013 m. buvo išleistas antrasis, „Hall of Fame“, o 2015 m. vasarį – trečiasis, „Dark Sky Paradise“, kuris debiutavo pirmoje vietoje JAV. Naujausiasis albumas, „I Decided.“, buvo išleistas 2017 m. vasarį.

Diskografija 
 Finally Famous (2011)
 Hall of Fame (2013)
 Dark Sky Paradise (2015)
 I Decided. (2017)

Nuorodos 
 

JAV dainininkai
Hiphopo atlikėjai
Dark Sky Paradise

Dark Sky Paradise – trečiasis studijinis amerikiečių reperio Big Sean albumas, išleistas 2015 m. vasario 24 d. Kartu albume dainas atlikeka Kanye West, Drake, Ariana Grande, Chris Brown, Lil Wayne, John Legend bei kiti atlikėjai. Albumas susilaukė teigiamų kritikų įvertinimų ir debiutavo pirmoje „Billboard 200“ topo vietoje.

2016 m. „Grammy“ apdovanojimuose singlas „One Man Can Change The World“ buvo nominuotas geriausio grupinio repo įrašo nominacijoje.

Dainų sąrašas 

2015 albumai
The Marshall Mathers LP 2

The Marshall Mathers LP 2 – aštuntasis studijinis amerikiečių reperio Eminem albumas, išleistas 2013 m. lapkričio 5 d. Albumas yra 2000 m. pasirodžiusio „The Marshall Mathers LP“ tęsinys. Kartu albume dainas atlieka tokie atlikėjai, kaip Skylar Grey, Rihanna, Nate Ruess, Kendrick Lamar. Albumas susilaukė teigiamų kritikų įvertinimų ir debiutavo pirmose „Billboard 200“ ir Jungtinės Karalystės topų vietose. Vėliau albumas tapo antru geriausiai parduodamu albumu JAV 2013 m. bei laimėjo Grammy apdovanojimą už geriausią repo albumą.

Dainų sąrašas 

2013 albumai
George Adomeit

George Adomeit (1879 m. sausio 15 d. Klaipėdoje – 1967 m. lapkričio 22 d. Klivlande) – dailininkas, grafikas.

Biografija 

Gimė 1879 m. sausio 15 d. Klaipėdoje. 1883 m. kartu su tėvais emigravo į JAV, kur apsigyveno Klivlande. 1894 m. laimėjo Klivlando meno mokyklos stipendiją. 1902 m. kartu su W. H. Webster įkūrė grviravimo įmonę Caxton Engraving Co., kuri XX a. trečiame dešimtmetyje buvo viena iš penkių didžiausių graviravimo įmonių visoje šalyje. 1912 m. pirmą kartą eksponavo savo darbus vienoje iš Klivlando galerijų. Buvo vienas iš Klivlando dailininkų draugijos įkūrėjų. Priklausė JAV grafikų asociacijai. Savo kūrinius eksponavo įvairiose JAV miestų galerijose. Žymiausias darbas Down to the Harbor (1925). Nemažai kūrinių saugoma Klivlando meno muziejuje. Mirė 1967 m. lapkričio 22 d. Klivlande. Buvo vedęs Ida von den Steinen (1879–1976), jų dukra Ruth E. Adomeit (1910–1996) buvo rašytoja ir filantropė.

Nuorodos

 Darbai ir biografija (ang.)
 Biografija I (ang.)
 Darbai (ang.)
 Biografija II (ang.)
 Biografija III (ang.)

Literatūra

 William Robinson, David Steinberg: Transformations in Cleveland Art. Cleveland Museum of Art, 1996. ISBN 978-0940717336. S. 221

JAV grafikai
JAV tapytojai
Reflektor

Reflektor – ketvirtasis studijinis kanadiečių roko grupės „Arcade Fire“ albumas, išleistas 2013 m. spalio 28 d. Albumas buvo įkvėptas Haičio tautinės „rara“ muzikos. Grupė albumo pirmąjį singlą „Reflektor“ išleido pasivadinus „The Reflectors“ pavadinimu. Albumas susilaukė teigiamų kritikų įvertinimų ir debiutavo pirmoje vietoje JAV, Jungtinėje Karalystėje bei Kanadoje.

Dainų sąrašas 

2013 albumai
Prism

Prism – ketvirtasis studijinis amerikiečių atlikėjos Katy Perry albumas, išleistas 2013 m. spalio 18 d. Nors buvo planuota, jog albumas bus kiek tamsesnis, nei ankstesnieji, galiausiai gavosi taip, jog „Prism“ tapo labiausiai šokių muzikos įkvėptu albumu. Kritikai albumą vertino skirtingai: vieni gyrė už brandesnius dainų žodžius, tačiau kiti peikė, jog dainos pernelyg vienodos. Albumo singlai „Roar“ ir „Dark Horse“ pasiekė pirmąją vietą „Billboard Hot 100“ tope. Pats albumas taip pat debiutavo pirmoje „Billboard 200“ topo vietoje ir tapo greičiausiai parduodamu atlikėjos albumu. Vėliau paaiškėjo, jog „Prism“ buvo šeštasis geriausiai parduodamas 2013 m. albumas pasaulyje.

Dainų sąrašas 

2013 albumai
Bangerz

Bangerz – ketvirtasis amerikiečių atlikėjos Miley Cyrus albumas, išleistas 2013 m. spalio 4 d. Tai – pirmasis Cyrus albumas, išleistas po to, kai ji nusprendė siekti tik muzikinės karjeros, atsisakydama kino. Albumas susilaukė įvairių kritikų įvertinimų. Vieni gyrė albumo originalumą ir jo suprodiusavimą, tačiau peikė Cyrus elgesį viešumoje. Singlas „Wrecking Ball“ pasiekė pirmąją vietą „Billboard Hot 100“ tope ir tapo pirmuoju atlikėjos singlu, pasiekusiu pirmąją vietą. Pats albumas taip pat debiutavo pirmoje vietoje „Billboard 200“ tope ir tapo atlikėjos penktu albumu, pasiekusiu pirmąją vietą.

Dainų sąrašas 

2013 albumai
The 20/20 Experience – 2 of 2

The 20/20 Experience – 2 of 2 – ketvirtasis studijinis amerikiečių atlikėjo Justin Timberlake albumas, išleistas 2013 m. rugsėjo 27 d. Tai – antroji ankstesniojo albumo „The 20/20 Experience“ dalis. Nepaisant to, jog albumas susilaukė skirtingų kritikų įvertinimų, albumas debiutavo pirmoje „Billboard 200“ topo vietoje.

Dainų sąrašas 

2013 albumai
Ann Sophie

Ann Sophie Dürmeyer (g. 1990 m. rugsėjo 1 d. Londone), geriau žinoma tiesiog kaip Ann Sophie – Vokietijos dainininkė ir dainų autorė.

Biografija 

Ann Sophie gimė 1990 m. rugsėjo 1 d. Londone, vokiečių šeimoje. Kiek vėliau, šeima išvyko į Vokietiją, kur apsigyveno Hamburgo mieste. Nuo ketverių metų Ann pradėjo lankyti baleto pamokas. 2010 metais mergina išvyko į Niujorką (JAV), kur mokėsi Lee Strasberg teatro ir filmų institute. 2012 m. atlikėja išleido debiutinį singlą Get Over Yourself.

2015 m. nusprendusi dalyvauti Vokietijos „Eurovizijos“ nacionalinėje atrankoje, mergina į jį pateko tik per papildomą atrankos koncertą, kuris buvo surengtas 2015 m. vasarį. Nors šalies nacionalinio finalo Unser Song für Österreich nugalėtoju tapo Andreas Kümmert, tačiau jis atsisakė galimybės atstovauti šaliai, todėl ši garbė buvo atiduota antroje vietoje likusiai Ann Sophie. Mergina 2015 m. „Eurovizijoje“ atliko kūrinį „Black Smoke“.

Diskografija

Singlai 
 2015: Black Smoke

Šaltiniai

Nuorodos 

 Oficiali svetainė – annsophiemusic.com 
 

|-

Vokietijos atlikėjai
Pop atlikėjai
Vokietijos atstovai Eurovizijoje
2015 m. Eurovizijos dalyviai
Nothing Was the Same

Nothing Was the Same – trečiasis studijinis kanadiečių reperio Drake albumas, išleistas 2013 m. rugsėjo 24 d. Kartu albume dainas atlieka tokie hiphopo atlikėjai, kaip 2 Chainz, Big Sean, Jay-Z ir kiti. Albumas susilaukė teigiamų kritikų įvertinimų, taip pat per pirmą savaitę vien JAV buvo parduota 658,000 albumo kopijų ir jis debiutavo pirmoje „Billboard 200“ topo vietoje.

Dainų sąrašas 

2013 albumai
Drake albumai
From Here to Now to You

From Here to Now to You – šeštasis studijinis amerikiečių atlikėjo Jack Johnson albumas, išleistas 2013 m. rugsėjo 17 d. Per pirmąją savaitę buvo parduota 117,000 albumo kopijų ir jis debiutavo pirmoje „Billboard 200“ topo vietoje.

Dainų sąrašas 

2013 albumai
Keith Urban

Keith Lionel Urban (g. 1967 m. spalio 26 d.) – Naujosios Zelandijos kantri atlikėjas, dainų autorius ir muzikantas. 1991 m. jis išleido debiutinį albumą „Keith Urban“, tačiau jau kitąmet persikėlė gyventi į JAV. Šiuo metu atlikėjas yra išleidęs devynis albumus, iš kurių naujausias, „Fuse“, buvo išleistas 2013 m. rugsėjį ir debiutavo pirmoje vietoje JAV.

Nuo 2006 m. atlikėjas yra vedęs aktorę Nicole Kidman.

Diskografija 

 Keith Urban (1991)
 Keith Urban (1999)
 Golden Road (2002)
 Be Here (2004)
 Love, Pain & the Whole Crazy Thing (2006)
 Defying Gravity (2009)
 Get Closer (2010)
 Fuse (2013)

Nuorodos 
 

Naujosios Zelandijos dainininkai
Kantri atlikėjai
Bai Taigos kožunas

Bai Taigos kožunas (, ) – administracinis rajonas Rusijoje, Tuvos vakaruose. Administracinis centras – Teli.

Geografija 

Kožunas turi sienas su Chakasija ir Kalnų Altajumi. Teritorijoje stūkso Bai Taigos kalnų masyvas. Taip pat yra Kara Cholio saugoma teritorija – Ubsu Nuro duburio (UNESCO pasaulio paveldas) objekto dalis.

Ūkis 

Verčiamasi daugiausia gyvulininkyste. Yra Šiviligo radono vandens versmės. Veikia Kara Chol Turo turistinė bazė.

Gyvenvietės 

Kožunas padalintas į 7 kaimo gyvenvietes (sumonus):

 Bai Talas
 Kara Cholis
 Kyzyl Dagas
 Teli
 Chemčikas
 Šujus
 Er Chavakas

Tuvos kožunai
Barun Chemčiko kožunas

Barun Chemčiko kožunas (, ) – administracinis rajonas Rusijoje, Tuvos vakaruose. Administracinis centras – Kyzyl Mažalykas.

Geografija 

Kožunas turi sieną su Chakasija. Svarbiausia upė – Chemčikas (su intakais Barlyku, Ajan Chemu).

Ūkis 

Verčiamasi maisto pramone, avininkyste, auginami javai.

Gyvenvietės 

Barun Chemčiko kožunas vienas tankiausiai gyvenamų Tuvoje. Jame yra Ak Dovurako miestas (bet į rajono sudėtį nepatenka).

Kožunas padalintas į 9 kaimo gyvenvietes (sumonus):

 Kyzyl Mažalykas
 Akas
 Aksy Barlykas
 Ajangaty
 Barlykas
 Bižiktig Chaja
 Ergi Barlykas
 Chondelenas
 Šekperas

Tuvos kožunai
Ča Cholio kožunas

Ča Cholio kožunas (, ) – administracinis rajonas Rusijoje, Tuvos vidurinėje dalyje. Administracinis centras – Ča Cholis.

Geografija 

Kožunas turi sieną su Krasnojarsko kraštu. Teritorijoje telkšo Sajanų–Šušenskojės HE tvenkinio dalis, teka Kožajus, Ča Cholis, Chemčikas, Bai Bulunas, Ulug Kara Sugas, Bidilingas, Čingė, Orta Chemas, Kuilug Chemas.

Ūkis 

Verčiamasi daugiausia gyvulininkyste.

Gyvenvietės 

Kožunas padalintas į 4 kaimo gyvenvietes (sumonus):

 Ak Durugas
 Kyzyl Dagas (c. Bulun Terekas)
 Ča Cholis
 Šančy

Tuvos kožunai
Čedi Cholio kožunas

Čedi Cholio kožunas (, ) – administracinis rajonas Rusijoje, Tuvos vidurinėje dalyje. Administracinis centras – Chovu Aksy.

Geografija 
Svarbiausia upė – Elegestas. Paviršius kalnuotas, aukščiausia kožuno vieta – 2606 m.

Ūkis 
Verčiamasi daugiausia gyvulininkyste. Pagal laikomų gyvulių skaičių kožunas užima 2-ą vietą respublikoje.

Gyvenvietės 
Kožunas padalintas į 4 kaimo gyvenvietes (sumonus):

 Ak Talas
 Elegestas
 Cholčiukas
 Chovu Aksy

Tuvos kožunai
Dzun Chemčiko kožunas

Dzun Chemčiko kožunas (, ) – administracinis rajonas Rusijoje, Tuvos vakarinėje dalyje. Administracinis centras – Čadanas.

Geografija 

Pagrindinę kožuno dalį užima Tuvos dubuma. Svarbiausia upė – Chemčikas.

Ūkis 

Verčiamasi daugiausia gyvulininkyste, daržovių auginimu. Miško ir medienos apdirbimo, maisto, statybinių medžiagų gamybos pramonė. Kasamos akmens anglys.

Turistinis objektas – Ustu Churė budistų vienuolynas.

Gyvenvietės 

Kožunas padalintas į 11 kaimo gyvenviečių (sumonų) yra 1 miestas (Čadanas):

 Bažyng Alakas
 Bajan Tala
 Ijmė
 Teve Chaja
 Šemi
 Chajyrkanas
 Chorum Dagas
 Chendergėjus
 Čyrgaky
 Čyra Bažy
 Eldig Chemas

Tuvos kožunai
Erzino kožunas

Erzino kožunas (, ) – administracinis rajonas Rusijoje, Tuvos pietinėje dalyje. Administracinis centras – Erzinas.

Geografija 

Iš pietų ribojasi su Mongolija. Kožunu teka svarbi Tes Chemo upė su intaku Erzinu. Pietuose telkšo gėlavandenis Tore Cholio ežeras, greta – mažesnis Šara Nuro ežeras. Vakaruose, Narijin Golo pakrantėje yra stepių supama miškų oazė – Tugai Bažis. Dalis teritorijos patenka į Ubsu Nuro dubumos objektą (UNESCO pasaulio paveldas).

Ūkis 

Verčiamasi daugiausia gyvulininkyste.

Gyvenvietės 

Kožunas padalintas į 6 kaimo gyvenvietes (sumonus):

 Erzinas
 Narynas
 Bai Dagas
 Kačykas
 Syldysas
 Miorenas

Tuvos kožunai
Fuse

Fuse – aštuntasis studijinis kantri atlikėjo Keith Urban albumas, išleistas 2013 m. rugsėjo 10 d. Albume kartu dainas atlieka Miranda Lambert bei Eric Church. „Fuse“ susilaukė teigiamų kritikų įvertinimų ir debiutavo pirmoje „Billboard 200“ topo vietoje.

Dainų sąrašas 

2013 albumai
Ka Chemo kožunas

Ka Chemo kožunas (, ) – administracinis rajonas Rusijoje, Tuvos rytinėje dalyje. Tai antras pagal dydį kožunas Tuvoje. Administracinis centras – Saryg Sepas.

Geografija 

Iš rytų ribojasi su Mongolija. Svarbiausia upė – Ka Chemas (Mažasis Jenisiejus) su intaku Bilinu. Abipus upės slėnio paviršius kalnuotas (Rytų Tuvos kalnynas). Plyti kalnų miškai, miškastepės.

Ūkis 

Verčiamasi daugiausia gyvulininkyste, miškininkyste. Vystomas vandens turizmas.

Gyvenvietės 

Ka Chemo kožunas pasižymi ženklia sentikių bendruomene (centras – Sizimas).

Kožunas padalintas į 15 kaimo gyvenviečių (sumonų):

 Sug Bažy
 Biuren Chemas (Zubovka)
 Kundustugas (Fiodorovka)
 Koptu Aksy (Bojarovka)
 Kiok Chakas (Medvedevka)
 Saryg Sepas
 Derzig Aksy (Danilovka)
 Biure Aksy (Griaznucha)
 Sizimas
 Eržėjus
 Juš Beldyras
 Avyjganas
 Buren Bai Chakas
 Ilinka

Tuvos kožunai
Yours Truly

Yours Truly – debiutinis amerikiečių atlikėjos Ariana Grande studijinis albumas, išleistas 2013 m. rugpjūčio 30 d. Albumas susilaukė teigiamų kritikų įvertinimų, kurie gyrė atlikėjos vokalinius sugebėjimus, kurie net buvo lyginami su Mariah Carey, bei puikiai atkurta 1990-ųjų R&B skambesį. „Yours Truly“ debiutavo pirmoje „Billboard 200“ topo vietoje.

Dainų sąrašas 

2013 albumai
Debiutiniai albumai
Kyzylo kožunas

Kyzylo kožunas (, ) – administracinis rajonas Rusijoje, Tuvos vidurinėje dalyje. Tai daugiausiai gyventojų turintis kožunas Tuvoje. Administracinis centras – Ka Chemas.

Geografija 

Kožunas išsidėstęs daugiausia Tuvos dubumoje, prie Ka Chemo ir Bij Chemo santakos ir judviejų sudaryto Jenisiejaus. Taip pat teka Elegestas. Šiaurėje iškilęs Ujuko kalnagūbris. Kožunas iš šiaurės ir pietų supa respublikos sostinę Kyzylą.

Ūkis 

Verčiamasi daugiausia gyvulininkyste (avininkyste). Kasama akmens anglis (Ka Cheme).

Ust Elegeste yra Uigūrų kaganato laikų tvirtovė.

Gyvenvietės 

Kožunas padalintas į 9 kaimo gyvenvietes (sumonus), yra 1 miesto tipo gyvenvietė (Ka Chemas):

 Bajan Kolas
 Kara Chakas
 Sukpakas
 Terlig Chaja
 Ust Elegestas
 Celinojė
 Čerbis
 Šambalygas
 Ejerbekas

Tuvos kožunai
Mongun Taigos kožunas

Mongun Taigos kožunas (, ) – administracinis rajonas Rusijoje, Tuvos pietvakarinėje dalyje. Administracinis centras – Mugur Aksy.

Geografija 

Kožunas pietuose turi sieną su Mongolija, vakaruose – su Kalnų Altajumi. Nuo likusios Tuvos kožuną skiria Cagan Šibetu kalnagūbris, nuo Kalnų Altajaus – Šapšalo kalnagūbris. Kožune yra aukščiausia ne tik visos Tuvos, bet ir Sibiro vieta – Mongun Taigos kalnas (3976 m). Didžiausias ežeras – Chindiktig Cholis. Iš jo išteka Mogen Burenas.

Ūkis 

Verčiamasi daugiausia gyvulininkyste (avininkyste). Kožunas yra pagrindinis jakų augintojas Tuvoje. Mogen Burene įrengta mažoji hidroelektrinė.

Gyvenvietės 

Kožunas padalintas į 2 kaimo gyvenvietes (sumonus):

 Mugur Aksy
 Kyzyl Chaja

Tuvos kožunai
Hail to the King

Hail to the King – šeštasis studijinis amerikiečių metalo grupės „Avenged Sevenfold“ albumas, išleistas 2013 m. rugpjūčio 23 d. Tai – pirmasis grupės albumas, kuriame groja naujasis būgnininkas Arin Ilejay, 2013 m. tapęs pilnateisiu grupės nariu. Jis pakeitė 2009 m. mirusį būgnininką Jimmy „The Rev“ Sullivan. Albumas susilaukė teigiamų kritikų įvertinimų ir debiutavo pirmoje vietoje „Billboard 200“ bei Jungtinės Karalystės albumų topuose.

Dainų sąrašas 
Visas dainas parašė M. Shadows, Zacky Vengeance, Synyster Gates, ir Johnny Christ.

2013 albumai
Luke Bryan

Thomas Luther „Luke“ Bryan (g. 1976 m. liepos 17 d.) – amerikiečių kantri atlikėjas iš Nešvilio. Savo karjerą pradėjo 2007 m., išleidęs albumą „I’ll Stay Me“. Šiuo metu yra išleidęs šešis albumus, iš kurių naujausias, „What Makes You Country“, buvo išleistas 2017 m. gruodį ir debiutavo pirmoje „Billboard 200“ topo vietoje.

Diskografija 
 2007: I’ll Stay Me
 2009: Doin' My Thing
 2011: Tailgates & Tanlines
 2013: Crash My Party
 2015: Kill the Lights
 2017: What Makes You Country

Nuorodos 
 

JAV dainininkai
Kantri atlikėjai
Crash My Party

Crash My Party – ketvirtasis studijinis amerikiečių kantri atlikėjo Luke Bryan albumas, išleistas 2013 m. rugpjūčio 13 d. Pirmasis albumo singlas „Crash My Party“ pasiekė pirmąją vietą JAV kantri dainų tope. Nors albumas ir susilaukė skirtingų kritikų įvertinimų, per pirmąją savaitę vien JAV buvo parduota 528,000 kopijų ir albumas debiutavo pirmoje „Billboard 200“ topo vietoje. Vėliau paaiškėjo, jog albumas buvo trečias geriausiai parduodamas 2013 m. albumas.

Dainų sąrašas 

2013 albumai
Oviuro kožunas

Oviuro kožunas (, ) – administracinis rajonas Rusijoje, Tuvos pietinėje dalyje. Administracinis centras – Chandagaity.

Geografija 

Kožunas pietuose turi sieną su Mongolija. Šiaurinė dalis kalnuota. Pietuose paviršius leidžiasi į Ubsu Nuro dubumą (UNESCO pasaulio paveldo objektas).

Ūkis 

Verčiamasi daugiausia gyvulininkyste (avys, ožkos, galvijai, arkliai). Kasama valgomoji druska.

Gyvenvietės 

Kožunas padalintas į 6 kaimo gyvenvietes (sumonus):

 Salgy
 Sagyr Cholis
 Solčiuras
 Dus Dagas
 Chandagaity
 Ča Suras

Tuvos kožunai
The Civil Wars

The Civil Wars – amerikiečių folk muzikos duetas, susikūręs 2008 m. Per savo gyvavimo laikotarpį, grupė išleido du albumus ir laimėjo keturis Grammy apdovanojimus. Paskutinis albumas, „The Civil Wars“, buvo išleistas 2013 m. ir debiutavo pirmoje „Billboard 200“ topo vietoje. Grupė išsiskyrė 2014 m.

Diskografija 
 Barton Hollow (2011)
 The Civil Wars (2013)

Nuorodos 
 

Folko atlikėjai
The Civil Wars (albumas)

The Civil Wars – antrasis ir paskutinis amerikiečių folk grupės „The Civil Wars“ albumas, išleistas 2013 m. rugpjūčio 6 d. Albumas susilaukė teigiamų kritikų įvertinimų ir per pirmą savaitę buvo parduota 116,000 kopijų. Jis debiutavo pirmoje „Billboard 200“ topo vietoje. Daina „From This Valley“ laimėjo Grammy apdovanojimą už geriausią kantri atlikimą.

Dainų sąrašas 

2013 albumai
Lenkijos Senatas

Lenkijos Respublikos Senatas () – Lenkijos parlamento aukštieji rūmai, kartu su Seimu sudarantys Nacionalinę asamblėją (). Senate posėdžiauja 100 deputatų, renkamų visuotiniu balsavimu 4 metų kadencijai.

Šiuolaikinis Lenkijos Senatas įsteigtas 1989 m. „apskritojo stalo“ derybose dėl to susitarus komunistinės LLR valdžiai ir tuometinei opozicijai.

Senato statusą nustato 1997 m. Lenkijos Konstitucija. Rinkimai į Seimą ir Senatą vyksta tuo pačiu metu. Senatoriumi tampa daugiausia balsų rinkimų apygardoje surinkęs kandidatas.

Senatas gali vetuoti bet kurį Seimo priimtą įstatymą, tačiau savo ruožtu Seimas gali atmesti Senato veto dviem trečdaliais balsų.

Senato pirmininkas (maršalka, ) laikomas trečiuoju pagal eilę Lenkijos pareigūnu, galinčiu vykdyti Lenkijos prezidento funkcijas (po paties prezidento ir Seimo pirmininko).

Lenkijos Senato maršalkos 
 Andžejus Stelmachovskis (1989–1991 m.)
 Augustas Helkovskis (1991–1993 m.)
 Adamas Struzikas (1993–1997 m.)
 Alicija Gžeskoviak (1997–2001 m.)
 Longinas Pastusiakas (2001–2005 m.)
 Bogdanas Borusevičius (2005–2015 m.)
 Stanislavas Karčevskis (2015–2019 m.)
 Tomašas Grodzkis (nuo 2019 m.).

Senato sudėtis 

Nuo 2005 m. daugumą Senate turi Piliečių platforma.

.

Nuorodos 
 Lenkijos Respublikos Senato oficialus tinklapis

Aukštesnieji parlamentų rūmai
Lenkijos politinė sistema
Lenkijos teisinės organizacijos
Lenkijos konstitucinė teisė
Pij Chemo kožunas

Pij Chemo kožunas (, ) – administracinis rajonas Rusijoje, Tuvos šiaurinėje dalyje. Administracinis centras – Turanas.

Geografija 

Kožunas šiaurėje turi sieną su Krasnojarsko kraštu. Teritorija daugiausia išsidėsčiusi Turano–Ujuko duburyje. Iš šiaurės riboja Vakarų Sajanas, iš pietų – Ujuko kalnagūbris. Svarbiausios upės – Bij Chemas ir jo intakas Ujukas.

Ūkis 

Verčiamasi daugiausia gyvulininkyste (avininkyste), žemdirbyste.

Gyvenvietės 

Kožunas padalintas į 7 kaimo gyvenvietes (sumonus) ir 1 miestą (Turanas):

 Aržanas
 Sevi
 Seserligas
 Sušis
 Tarlagas
 Ujukas
 Chadynas

Tuvos kožunai
Sut Cholio kožunas

Sut Cholio kožunas (, ) – administracinis rajonas Rusijoje, Tuvos vakarinėje dalyje. Administracinis centras – Sug Aksy.

Geografija 

Kožunas šiaurėje turi sieną su Krasnojarsko kraštu ir Chakasija. Teritorija daugiausia kalnuota, pietuose leidžiasi į Tuvos dubumą. Svarbiausios upės – Chemčikas, Alašas, Ak Sugas. Telkšo Sut Cholio aukštikalnių ežeras.

Ūkis 

Verčiamasi daugiausia gyvulininkyste (avininkyste), pietuose auginami javai.

Gyvenvietės 

Kožunas padalintas į 7 kaimo gyvenvietes (sumonus):

 Ak Dašas
 Aldan Madyras
 Bora Taiga
 Iškinas
 Kara Čyra
 Kyzyl Taiga
 Sug Aksy

Tuvos kožunai
Tandi kožunas

Tandi kožunas (, ) – administracinis rajonas Rusijoje, Tuvos vidurinėje dalyje. Administracinis centras – Bai Chakas.

Geografija 

Teritorija daugiausia išsidriekusi Tuvos dubumoje, pietvakariuose iškilęs Tanu Ola kalnagūbris. Svarbiausia upė – Elegestas. Telkšo Čagytajaus, Dus Cholio, Chadyno ežerai.

Yra reliktinė Balgazyno pušų giraitė.

Ūkis 

Verčiamasi daugiausia avininkyste), pienine gyvulininkyste, maisto pramone.

Gyvenvietės 

Kožunas padalintas į 7 kaimo gyvenvietes (sumonus):

 Kyzyl Arygas
 Bai Chakas
 Balgazynas
 Durgenas
 Kočetovas
 Mežegėjus
 Uspenka

Tuvos kožunai
Tere Cholio kožunas

Tere Cholio kožunas (, ) – administracinis rajonas Rusijoje, Tuvos pietrytinėje dalyje. Administracinis centras – Kungurtugas.

Tai mažiausiai gyventojų turintis Tuvos kožunas.

Geografija 

Teritorija kalnuota, ją daugiausia užima Sangileno kalnynas. Teka Ka Chemo intakas Balyktyg Chemas. Telkšo Tere Cholio ežeras su VIII a. Por Bažyno tvirtovės liekanomis.

Ūkis 

Verčiamasi miškininkyste, žvejyba, turizmu.

Gyvenvietės 

Kožune yra 1 kaimo gyvenvietė (sumonas):

 Šynasas (c. Kungurtugas)

Tuvos kožunai
Tes Chemo kožunas

Tes Chemo kožunas (, ) – administracinis rajonas Rusijoje, Tuvos pietinėje dalyje. Administracinis centras – Samagaltajus.

Geografija 

Teritorija kalnuota, driekiasi Tanu Ola kalnagūbris. Pietinė dalis patenka į Ubsu Nuro dubumą (UNESCO pasaulio paveldo objektas). Teka Tes Chemas, Šivilig Chemas, Orchin Golas, Chyralyš Chemas. Telkšo Kara Cholio ežeras.

Ūkis 

Verčiamasi gyvulininkyste, žemės ūkiu.

Lankytini objektai:
 Kupranugario uola
 Kaldak Chamaro kalnų perėja
 Duktug Dyto aržanas – šventvietė
 senovinis kurganas prie Samagaltajaus
 Charalyg Chemo petroglifai

Gyvenvietės 

Kožunas yra padalintas į 7 kaimo gyvenvietes (sumonus):

 Bert Dagas
 Kyzyl Čyranas
 O Šyna
 Samagaltajus
 U Šyna
 Šurmakas
 Beldir Arygas

Tuvos kožunai